ขอเต๊อะ
&nbsp;
21 ส.ค. 2554

...ทีมข่าวการเงิน
ใครเป็นเจ้าบ่าวที่อยากได้เจ้าสาวหน้าสะสวย องค์เอวระหง ก็ต้องกัดฟันทนเอาหน่อย
ดูอย่างบริษัท ทุนธนชาต แห่งค่ายโนวา สโกเทีย นั่นปะไร หลงรักแบงก์นครหลวงไทยจนโงหัวไม่ขึ้น ขนเงินไปเสนอซื้อหุ้นสูงสุดถึงหุ้นละ 32.50 บาท 
จนกอง ทุนฟื้นฟูฯ ที่ถืออยู่ 47.8% หรือประ มาณ 1,005.33 ล้านหุ้น รับเงินไปไม่น้อยกว่า 32,673 ล้านบาท แต่ก็ยังไม่ได้เจ้าสาวมาเชยชม
เพราะพ่อแม่เจ้าสาว ขอเรียกเพิ่มอะ ด้วยธนาคารนครหลวงไทยจะมีการปันผลให้ผู้ถือหุ้นอีกหุ้นละ 0.70 บาทในเร็วๆ นี้ จึงขอใช้สิทธิว่าเงินปันผลนี่หนาพ่อหนุ่มฝรั่งตาน้ำข้าวอย่าได้เอาไป
ขอพ่อแม่ ที่เลี้ยงดูปูเสื่อลูกมายาวนานรับไปได้ป่าว ไม่มากไม่มายหรอกแค่ 704 ล้านเอ๊ง
ถ้าไม่ยอม นางทองอุไร ลิ้มปิติ ผู้ช่วยผู้ว่าการ สายจัดการกองทุน ธนาคารแห่งประเทศไทย (ธปท.) บอกชัดว่า หากยอมรับไม่ได้ การซื้อขายคงต้องจบ
ขู่กันจั๊ดๆ เช่นนี้ นายหัวบันเทิง ตันติวิท...จะว่างัยอ่ะ